Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411" \t "_blank" \o "Zakon o javnih uslužbencih (uradno prečiščeno besedilo)) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb, v nadaljevanju: ZJU) Ministrstvo za infrastrukturo objavlja javni natečaj za zasedbo prostega uradniškega delovnega mesta

**VODJA SLUŽBE (šifra DM 1710) v Sekretariatu, v Pravni službi,**

za nedoločen čas, s polnim delovnim časom in s trimesečnim poskusnim delom.

**Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati naslednje pogoje:**

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) oz. specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oz. magistrsko izobraževanje (druga bolonjska stopnja)/magistrska izobrazba (druga bolonjska stopnja) oz. magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja);
* najmanj 7 let delovnih izkušenj;
* obvezno usposabljanje za imenovanje v naziv;
* osnovno raven znanja tujega jezika;
* strokovni izpit iz upravnega postopka druge stopnje;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih (Uradni list RS, št. 58/03, 81/03, 109/03, 43/04, 58/04 – popr., 138/04, 35/05, 60/05, 72/05, 112/05, 49/06, 140/06, 9/07, 33/08, 66/08, 88/08, 8/09, 63/09, 73/09, 11/10, 42/10, 82/10, 17/11, 14/12, 17/12, 23/12, 98/12, 16/13, 18/13, 36/13, 51/13, 59/13, 14/14, 28/14, 43/14, 76/14, 91/14, 36/15, 57/15, 4/16, 44/16, 58/16, 84/16, 8/17, 40/17, 41/17, 11/19, 25/19, 54/19, 67/19, 89/20, 104/20, 118/20, 168/20, 31/21, 54/21, 203/21, 29/22, 80/22, 103/22, 125/22, 25/23, 74/23, [127/23](https://www.uradni-list.si/glasilo-uradni-list-rs/vsebina/2023-01-3838), [19/24](https://www.uradni-list.si/glasilo-uradni-list-rs/vsebina/2024-01-0615), [35/24](https://www.uradni-list.si/glasilo-uradni-list-rs/vsebina/2024-01-1188) in [105/24](https://www.uradni-list.si/glasilo-uradni-list-rs/vsebina/2024-01-3322)).

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Kandidat, ki je opravil strokovni izpit za imenovanje v naziv skladno z določbami ZJU in/ali se je udeležili priprav na strokovni izpit za imenovanje v naziv, se šteje, da izpolnjuje pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja.

Pri izbranem kandidatu se bo preverjalo ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu s tretjim odstavkom 31. člena Zakona o splošnem upravnem postopku (Uradni list RS, št. 24/06 - uradno prečiščeno besedilo, 105/06 - ZUS-1, 126/07, 65/08, 8/10, 82/13, 175/20 – ZIUOPDVE in 3/22-ZDeb) opraviti najkasneje v treh mesecih od sklenitve delovnega razmerja).

**Delovno področje - naloge:**

* vodenje, organiziranje, usklajevanje in usmerjanje dela v službi;
* samostojno oblikovanje ključnih sistemskih rešitev in drugih najzahtevnejših gradiv;
* oblikovanje pravnih mnenj in stališč za ministra in kolegij ministra;
* organiziranje in koordiniranje sodelovanja notranjih organizacijskih enot in organov v sestavi ministrstva ter sodelovanja z drugimi organi v medresorskem in strokovnem usklajevanju;
* priprava stališč in gradiv za Državno pravobranilstvo v postopkih pred sodišči;
* priprava predlogov internih aktov z delovnega področja organizacijske enote in sodelovanje pri pripravi predlogov internih aktov za ministrstvo;
* vodenje in odločanje v upravnih postopkih na I. in II. stopnji;
* vodenje postopkov v zvezi z upravnimi spori;
* koordiniranje notifikacije direktiv v okviru ministrstva;
* koordinacija nalog v zvezi s pripravo delovnega programa Vlade RS in spremljanje njegove realizacije na delovnem področju ministrstva;
* zagotavljanje informacij javnega značaja z delovnega področja organizacijske enote;
* izvajanje nalog na področju črpanja sredstev iz EU in drugih skladov z delovnega področja organizacijske enote;
* opravljanje drugih najzahtevnejših nalog.

**Prijava mora vsebovati:**

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj (opis mora vsebovati navedbo delodajalca oz. druge pravne ali fizične osebe za katero je kandidat opravljal delo, datum začetka in konca opravljanja dela, opis dela ter stopnjo izobrazbe, ki se je zahtevala za opravljanje dela na posameznem delovnem mestu);
3. pisno izjavo kandidata o opravljenem obveznem usposabljanju za imenovanje v naziv (v kolikor ga kandidat ima);
4. pisno izjavo kandidata o opravljenem strokovnem izpitu iz upravnega postopka druge stopnje (v kolikor ga kandidat ima);
5. pisno izjavo kandidata o osnovni ravni znanja tujega jezika;
6. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

1. pisno izjavo kandidata, da za namen tega natečajnega postopka dovoljuje Ministrstvu za infrastrukturo pridobitev podatkov iz uradnih evidenc;
2. pisno soglasje kandidata, da Ministrstvo za infrastrukturo podatke, ki jih kandidat navede v prijavi, obdeluje za namen izvedbe javnega natečaja.

V primeru, da kandidat z vpogledom oz. s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

**Prijava na prosto delovno mesto mora biti obvezno pripravljena na obrazcu »Vloga za zaposlitev, št. JN 1007-6/2025«, ki je priloga tega javnega natečaja, z natančno izpolnjenimi vsemi rubrikami in izjavami**.

Izbrani kandidat bo opravljal delo na uradniškem delovnem mestu Vodja službe, v Sekretariatu, v Pravni službi, ki se opravlja v nazivu Sekretar. Z izbranim kandidatom bo sklenjeno delovno razmerje za nedoločen čas, s polnim delovnim časom in s trimesečnim poskusnim delom.

Izbrani kandidat bo delo opravljal v poslovnih prostorih Ministrstva za infrastrukturo, Tržaška cesta 19, 1000 Ljubljana.

V skladu z 12. členom Uredbe o postopku za zasedbo delovnega mesta v organih državne uprave in pravosodnih organih (Ur. list RS, št. 139/06 in 104/10; v nadaljevanju Uredba) se v izbirni postopek uvrstijo popolne in pravočasno prispele prijave. V izbirni postopek za zasedbo uradniškega delovnega mesta se uvrstijo kandidati, ki izpolnjujejo natečajne pogoje. Skladno z 21. členom Uredbe se v izbirni postopek ne uvrsti kandidat, ki ne izpolnjuje natečajnih pogojev.

Natečajna komisija bo strokovno usposobljenost kandidatov presojala na podlagi navedb v prijavi, dokazil priloženih k prijavi, na podlagi razgovora s kandidati oziroma s pisnim preverjanjem kandidatovega znanja, v kolikor bo to potrebno.

Kandidat vloži prijavo v pisni obliki na priloženem obrazcu »Vloga za zaposlitev, št. JN 1007-6/2025«, ki jo pošlje v zaprti ovojnici z označbo: »**Za javni natečaj - Vodja službe (šifra DM 1710) v Pravni službi, v Sekretariatu, številka: 1007-6/2025**», na naslov: Ministrstvo za infrastrukturo, Služba za kadrovske zadeve, Tržaška cesta 19, 1000 Ljubljana, in sicer v roku **8 dni po objavi** na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska prijava, poslana na elektronski naslov: [gp.mzi@gov.si](mailto:gp.mzi@gov.si), pri čemer veljavnost prijave ni pogojena z elektronskim podpisom.

Obvestilo o končanem javnem natečaju bo objavljeno na osrednjem spletnem mestu državne uprave GOV.SI.

Splošne informacije o izvedbi javnega natečaja daje mag. Dimitrij Komic, tel. št. 01 478 82 53, informacije o delovnem področju pa ga. Magda Dobrovoljc, tel. št. 01 478 82 63.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Priloga:

Obrazec »[Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev št. JN 1007-6/2025«